
ПРОЕКТ BG051PO001-3.1.06
„Подобряване на качеството на образованието в
средищните училища чрез въвеждане на целодневна организация на
учебния процес“
Проектът се осъществява с финансовата подкрепа на
Оперативна програма „Развитие на човешките ресурси”,
съфинансирана от Европейския социален фонд на Европейския съюз

ЧЕТВЪРТО ОСНОВНО УЧИЛИЩЕ „ДИМЧО ДЕБЕЛЯНОВ“, град БЛАГОЕВГРАД


Д О Г О В О Р
за доставка на готова храна- закуска и топъл обяд за учениците  на ЧЕТВЪРТО ОСНОВНО УЧИЛИЩЕ „ДИМЧО ДЕБЕЛЯНОВ”, град БЛАГОЕВГРАД .

      Днес             .2014 година,  в   град Благоевград, между: 
1.ЧЕТВЪРТО ОСНОВНО УЧИЛИЩЕ „ДИМЧО ДЕБЕЛЯНОВ”, ЕИК 0000124871, адрес  град  Благоевград, улица ”Осогово” № 9, представлявано от Директора ИЛИЯН ЧАПКЪНОВ, наричано  ВЪЗЛОЖИТЕЛ
и
2...................................., ЕИК......................... седалище и адрес на  управление..........................................................представлявано от .................................................., наричан  ИЗПЪЛНИТЕЛ, се сключи настоящия договор, с който
страните се споразумяха за следното:

І.ПРЕДМЕТ НА ДОГОВОРА.
Чл.1.ВЪЗЛОЖИТЕЛЯТ възлага, а ИЗПЪЛНИТЕЛЯТ приема да приготвя и доставя ежедневно  закуска и топъл обяд за учениците  на ЧЕТВЪРТО ОСНОВНО УЧИЛИЩЕ „ДИМЧО ДЕБЕЛЯНОВ”, град БЛАГОЕВГРАД, в съответствие с изискванията за хранене на учениците, по вид на менюто, цени, количество, качество и разкладки съгласно  предварителни заявки от Възложителя.
Чл.2.За изпълнение предмета на настоящия договор ИЗПЪЛНИТЕЛЯ използува собствена и наета материална база, кухня, кухненско оборудване и инвентар.

ІІ.ПРАВА И ЗАДЪЛЖЕНИЯ НА ИЗПЪЛНИТЕЛЯ.
Чл.3.ИЗПЪЛНИТЕЛЯТ е длъжен да осигури качествено и точно изпълнение на предмета на настоящия договор, като съблюдава професионалните, здравните, хигиенните и правни разпоредби, БДС, изискванията за хранене на учениците и подзаконовите нормативни актове регламентиращи тези отношения.
Чл.4/1/.ИЗПЪЛНИТЕЛЯТ е длъжен да доставя количествата храна по предварителна заявка от ВЪЗЛОЖИТЕЛЯ.
/2/.ИЗПЪЛНИТЕЛЯТ е длъжен да доставя храната в индивидуална опаковка за всеки отделен ученик.
/2/.За всяко доставено количество храна за  един храноден ИЗПЪЛНИТЕЛЯТ  е  длъжен  да представя ежемесечни справка за вложените в доставената  храна продукти, в която да посочат вида на продуктите, количество, цена и вложен труд.
Чл.5.ИЗПЪЛНИТЕЛЯТ се задължава при констатиране на некачествена или недостатъчна по количество храна за своя сметка в срок до ........................... от констатирането да достави недостигащите или да замени некачествените количества храна с такава отговаряща на изискванията за  хранене на учениците.

Чл.6.ИЗПЪЛНИТЕЛЯТ се задължава назначеният от него персонал, необходим за изпълнението предмета на настоящият договор да отговаря на общите хигиенни изисквания на РИОКОЗ.
Чл.7.ИЗПЪЛНИТЕЛЯТ е длъжен да  задължи служителите си да избягват всякакви действия които биха могли да застрашат или нарушат установените хигиенни изисквания, опазването на служебната, търговската и фирмена тайна на ВЪЗЛОЖИТЕЛЯ, както и неправомерен достъп до неговата документация.
Чл.8.ИЗПЪЛНИТЕЛЯТ е длъжен да  извършва доставките на храна по следния начин:
· закуска – най- късно до 9.00 часа
· обяд- най – късно до 12.00 часа
Чл.9.ИЗПЪЛНИТЕЛЯТ е длъжен по заявка на ВЪЗЛОЖИТЕЛЯ да доставя готовата храна до  сградата /столовата/ на ЧЕТВЪРТО ОСНОВНО УЧИЛИЩЕ „ДИМЧО ДЕБЕЛЯНОВ”, град Благоевград със собствен транспорт.
Чл.10.ИЗПЪЛНИТЕЛЯТ има право да получи договореното възнаграждение по начин, в размер и в срокове уговорени в настоящия договор.
Чл.11.ИЗПЪЛНИТЕЛЯТ има право да изисква от ВЪЗЛОЖИТЕЛЯ създаването на необходимата вътрешна организация за нормалното изпълнение предмета на настоящия договор.

ІІІ.ПРАВА И ЗАДЪЛЖЕНИЯ НА ВЪЗЛОЖИТЕЛЯ.
Чл.12.ВЪЗЛОЖИТЕЛЯТ е длъжен да създаде необходимите условия и организация за нормалното изпълнение предмета на настоящия договор, отговарящи на действащата нормативна уредба в страната, както и да създаде организация и достъп на определения от ИЗПЪЛНИТЕЛЯ персонал до помещенията свързани с изпълнение предмета на договора.
Чл.13.ВЪЗЛОЖИТЕЛЯТ е длъжен да изготвя ежедневно заявка в която да определи количеството, вида, мястото и часа на доставка, която следва да предостави на ИЗПЪЛНИТЕЛЯ най-късно до 08:30 часа на същия ден за  ежедневните заявки. Възложителят  е длъжен да изготвя заявка за вида на  менюто   за една седмица  и  до 15.00 часа всеки петък  да  я предоставя на ИЗПЪЛНИТЕЛЯ.
Чл.14.ВЪЗЛОЖИТЕЛЯТ е длъжен да определи негови представители в съответните отделения на лечебното заведение, които да приемат доставената храна  и проверят дали  съответства  на заявеното  количество и качество, за което се  изготвя констативен протокол.
Чл.15./1/.ВЪЗЛОЖИТЕЛЯТ има право да контролира по всяко време качественото изпълнение на предмета на настоящия договор.
/2/.В случай на констатиране на некачествено или неточно изпълнение предмета на настоящия договор ВЪЗЛОЖИТЕЛЯТ има право да прави рекламация пред ИЗПЪЛНИТЕЛЯ. Рекламациите се правят в писмена форма не по-късно от 24 часа след констатиране на нередностите.
Чл.16.ВЪЗЛОЖИТЕЛЯТ има право да възлага на ИЗПЪЛНИТЕЛЯ допълнителни услуги, свързани с предмета на настоящия договор като за целта се прави поръчка в писмена форма.
Чл.17.ВЪЗЛОЖИТЕЛЯТ има право при констатиране на нарушения на чл.6 и чл.7 от настоящия договор да изисква писмено от ИЗПЪЛНИТЕЛЯ отстраняването от работния процес на негов работник или служител, ангажиран с изпълнение предмета на настоящия договор.

ІV.ЦЕНА И НАЧИН НА ПЛАЩАНЕ.
Чл.18./1/ За качественото и точно изпълнение предмета на настоящия договор ВЪЗЛОЖИТЕЛЯ дължи на ИЗПЪЛНИТЕЛЯ възнаграждение за получените храни,  както следва:

А. Приготвяне и доставка на закуска за един храноден – единична цена-...................................................... с включени стопански разходи, разходи за персонала, консумативи и ДДС. Обща цена-..................................... с ДДС.
Б. Приготвяне и доставка на топъл обяд за един храноден– единична цена- ........................................................ с включени стопански, разходи за персонала, консумативи и ДДС. Обща цена- ...........................................с ДДС.
/2/. Обща цена на договора   е в размер на ................................................................ с ДДС за целия срок на договора. 
Чл.19.Получените от ВЪЗЛОЖИТЕЛЯ хуманитарни хранителни помощи и вложени от ИЗПЪЛНИТЕЛЯ за изпълнение предмета на настоящия договор се калкулират с нулева стойност, като по този начин се приспадат от договорената цена.
Чл.20./1/Плащането се извършва  с платежно нареждане по приложена фактура в срок до ................................................., от датата на всяка отделна доствка, по банковата сметка на ИЗПЪЛНИТЕЛЯ.
/2/Фактурирането на получаваната ежедневно от ВЪЗЛОЖИТЕЛЯ храна става месечно до 31 число на съответния месец.
/3/За извършването на по -специални поръчки, предварително зададена от ВЪЗЛОЖИТЕЛЯ заплащането се извършва по реда на чл.20 от настоящия договор като се издава отделна фактура.
/4/ВЪЗЛОЖИТЕЛЯ  заплаща съобразно доставеното количеството храна    установено по реда на чл.14 от договора.

V.СРОК НА ДОГОВОРА.
Чл.21.Настоящият договор се сключва за срок от една година, считано от ........................................ година.

VI.НЕИЗПЪЛНЕНИЕ.
Чл.22.Страните не отговарят за неизпълнение на задълженията си по настоящия договор само в случаите, когато това се дължи на непреодолима сила.
Чл.23.При неизпълнение на задълженията си по настоящия договор, ИЗПЪЛНИТЕЛЯ дължи на ВЪЗЛОЖИТЕЛЯ неустойка в размер на 1%- един процент от цената на договора за всеки отделен случай.

VII.ИЗМЕНЕНИЕ И ПРЕКРАТЯВАНЕ.
Чл.24.Страните по договора не  могат да го променят и/или допълват, освен в случаите на чл 43, ал.2 от ЗОП.
Чл.25.ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.
Чл.26.Освен в посочените случаи настоящият договор се прекратява :
1. с изтичане срока на договора
1. по взаимно съгласие на страните, направено писмено.
1. при неизпълнение на договора – с  едноседмично  писмено  предизвестие.
Чл.27.Всяка от страните може да прекрати договора предсрочно като отправи до другата страна едномесечно писмено предизвестие.

VIII.ОБЩИ РАЗПОРЕДБИ.

Чл.28./1/Настоящият договор влиза в сила от .......................... година.
/2/.Промяната на договореното или продължаване срока на действието на договора, след договорения срок може да се извърши по взаимно съгласие на страните, при спазване на установените законни изисквания.

/2/Цената  на  готовата храна, предмет на настоящия договор е фиксирана и окончателна, включваща всички разходи (доставни, транспортни и др.) и тяхната промяна е възможна само при промяна в нормативната уредба в частта й за цените, промяна на производствените или регистрираните цени.
Чл.29.За неуредените въпроси в настоящия договор се прилагат разпоредбите на Закона за задълженията и договорите, Търговския закон, Закона за обществените поръчки и общите разпоредби на гражданското законодателство в Република България.
Чл.30.Всички спорни въпроси по тълкуването, изпълнението и прилагането на договора се урежда между страните по взаимно споразумение, а при не постигане на такова -по съдебен ред.
Чл.31.Настоящият договор се сключи на основание разпоредбите на Закона за обществените поръчки.
	Настоящият договор се състави, подписа и подпечата в два еднообразни екземпляра по един за всяка от страните.


ВЪЗЛОЖИТЕЛ:				                  ИЗПЪЛНИТЕЛ:
ЧЕТВЪРТО ОСНОВНО УЧИЛИЩЕ  
„ДИМЧО ДЕБЕЛЯНОВ”                                     
ДИРЕКТОР
ИЛИЯН Чапкънов

